CELEX: 32018D0218
Language: et
Date: 2018-02-13 00:00:00
Title: Komisjoni rakendusotsus (EL) 2018/218, 13. veebruar 2018, millega muudetakse otsuse 92/260/EMÜ II lisa seoses teatavatest Hiina piirkondadest pärit registreeritud hobuste ajutise impordiga, otsust 93/195/EMÜ seoses loomatervisenõuetega ja veterinaarsertifikaatide väljastamise tingimustega registreeritud hobuste taassisenemiseks pärast võiduajamise, võistlemise ja kultuuriürituste tõttu toimunud ajutist eksporti Hiinasse, Mehhikosse ja Ameerika Ühendriikidesse ning otsuse 2004/211/EÜ I lisa seoses Hiina, Mehhiko ja Türgi lisamisega selliste kolmandate riikide ja nende territooriumi osade loetelusse, millest on lubatud importida elushobuslasi ning hobuslaste spermat, munarakke ja embrüoid (teatavaks tehtud numbri C(2018) 713 all) (EMPs kohaldatav tekst )

15.2.2018   
               
               
                  ET
               
               
                  Euroopa Liidu Teataja
               
               
                  L 42/54
               
            KOMISJONI RAKENDUSOTSUS (EL) 2018/218,
      13. veebruar 2018,
      millega muudetakse otsuse 92/260/EMÜ II lisa seoses teatavatest Hiina piirkondadest pärit registreeritud hobuste ajutise impordiga, otsust 93/195/EMÜ seoses loomatervisenõuetega ja veterinaarsertifikaatide väljastamise tingimustega registreeritud hobuste taassisenemiseks pärast võiduajamise, võistlemise ja kultuuriürituste tõttu toimunud ajutist eksporti Hiinasse, Mehhikosse ja Ameerika Ühendriikidesse ning otsuse 2004/211/EÜ I lisa seoses Hiina, Mehhiko ja Türgi lisamisega selliste kolmandate riikide ja nende territooriumi osade loetelusse, millest on lubatud importida elushobuslasi ning hobuslaste spermat, munarakke ja embrüoid
      
         
            (teatavaks tehtud numbri C(2018) 713 all)
         
      
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
      võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 12 lõikeid 1 ja 4, artikli 15 punkti a ja artikli 16 lõiget 2 ning artikli 19 sissejuhatavat lauset ja artikli 19 punkte a ja b,
      ning arvestades järgmist:
      
                  (1)
               
               
                  Direktiivis 2009/156/EÜ on kehtestatud elushobuslaste liitu importimist reguleerivad loomatervishoiu nõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus täidetakse teatavaid loomatervisenõudeid.
               
            
                  (2)
               
               
                  Komisjoni otsuses 92/260/EMÜ (3) on sätestatud näidisveterinaarsertifikaadid kolmandatest riikidest pärit registreeritud hobuste ajutise impordi jaoks, sealhulgas II lisa C-osas sätestatud veterinaarsertifikaat kolmandate riikide, sh Hiina ja Hongkongi jaoks, kes on otsuse I lisa alusel määratud sanitaarrühma C.
               
            
                  (3)
               
               
                  Vastavalt komisjoni otsusele 2004/211/EÜ (4) on registreeritud hobuste ajutine import, taassissetoomine pärast ajutist eksporti ja import lubatud Hiinas Guangdongi provintsis Guangzhou omavalitsuses Conghua Citys asuvast hobuslaste haigustest vabast tsoonist, millele osutatakse I lisas esitatud kolmandate riikide ja nende territooriumi osade loetelus viitega „CN-1“.
               
            
                  (4)
               
               
                  Kõnealuse hobuslaste haigustest vaba tsooni loomise järel kinnitati Hongkongi ja Hiina vaheliste lepingute alusel kõnealune tsoon Hongkongi võidusõiduhobuste koolituskeskuseks. Hongkong soovis, et hobuslaste haigustest vaba tsoon lisataks kolmandate riikide või nende territooriumide osade loetelusse, kus registreeritud hobused võisid viibida veterinaarjärelevalve all olevas valduses kohustusliku pidamise ajal 40 päeva enne Euroopa Liitu saatmist. Pärast vajalike tagatiste hindamist tuleks otsuse 92/260/EMÜ II lisa C-osa näidisveterinaarsertifikaadi punkti III alapunkti d kolmandas taandes esitatud kolmandate riikide loetelusse lisada otsuse 2004/211/EÜ I lisas esitatud kolmandate riikide ja nende osade loetelus viite „CN-1“ all osutatud osa Hiina territooriumist.
               
            
                  (5)
               
               
                  Otsust 92/260/EMÜ tuleks vastavalt muuta.
               
            
                  (6)
               
               
                  Komisjoni otsusega 93/195/EMÜ (5) on ette nähtud näidisveterinaarsertifikaadid registreeritud hobuste liitu taassisenemiseks pärast võiduajamistel, võistlustel ja kultuuriüritustel osalemise eesmärgil toimunud ajutist eksporti. Rahvusvahelise Ratsaspordi Föderatsiooni egiidi all México suurlinnapiirkonnas (Mehhiko) ja Miamis (USA) toimuvatel ratsaspordi ülemaailmse tšempionaadi üritustel osalevate registreeritud hobuste taassissetoomiseks kasutatakse nimetatud otsuse X lisas esitatud näidisveterinaarsertifikaati.
               
            
                  (7)
               
               
                  Samuti Rahvusvahelise Ratsaspordi Föderatsiooni (FEI) egiidi all toimuva ratsaspordi ülemaailmse tšempionaadi korraldamiseks tunnustati Shanghai suurlinnapiirkonda spetsiaalselt ehitatud ajutist areeni vastavalt komisjoni rakendusotsustele 2014/127/EL, (6) (EL) 2015/557, (7) (EL) 2016/361 (8) ja (EL) 2017/99 (9) ajutiselt 30 päevaks hobuslaste haigustest vaba tsoonina. Alaliste rajatiste ehitamise järel taotlesid Hiina pädevad ametiasutused, et Hiina piirkonda CN-2 tunnustataks ratsaspordi ülemaailmse tšempionaadi võõrustamise eesmärgil alaliselt hobuslaste haigustest vaba tsoonina.
               
            
                  (8)
               
               
                  Hiina ametiasutuste esitatud tagatistest ja teabest lähtudes ning selleks, et registreeritud hobuseid kooskõlas komisjoni otsuses 93/195/EMÜ sätestatud nõuetega pärast ajutist eksporti konkreetseks sündmuseks Hiina territooriumi konkreetsest osast taas liitu sisse tuua, tuleks otsuse 93/195/EMÜ artiklit 1 ja X lisa muuta, et lubada registreeritud hobuste ajutise ekspordi järgset taassissetoomist Shanghais (Hiina) toimuvalt ratsaspordi ülemaailmselt tšempionaadilt.
               
            
                  (9)
               
               
                  Seepärast tuleks otsust 93/195/EMÜ vastavalt muuta.
               
            
                  (10)
               
               
                  Komisjoni otsusega 2004/211/EÜ on kehtestatud kolmandate riikide või, kui kohaldatakse piirkondadeks jaotamist, nende osade loetelu, millest liikmesriigid peavad lubama hobuslaste ning nende sperma, munarakkude ja embrüote importi, samuti esitatakse muud sellise impordi suhtes kohaldatavad nõuded. See loetelu on esitatud otsuse 2004/211/EÜ I lisas.
               
            
                  (11)
               
               
                  Selleks, et tunnustada otsuse 2004/211/EÜ I lisa tabelis osutatud piirkonda CN-2 alaliselt Shanghais (Hiina) toimunud ratsaspordi ülemaailmsel tšempionaadil osalenud registreeritud hobuste taassissetoomise eesmärgil, tuleks nimetatud tabeli 15. veerus seoses piirkonnaga CN-2 märgitud tähtaeg asendada viitega kõnealusel üritusel osalenud registreeritud hobuste liitu taassissetoomisel kasutatavale veterinaarsertifikaadile.
               
            
                  (12)
               
               
                  Ratsaspordi ülemaailmse tšempionaadi üritused toimuvad iga aasta kevadel México suurlinnapiirkonnas (Mehhiko) ja Miamis (USA).
               
            
                  (13)
               
               
                  Kuna México suurlinnapiirkond on suurel kõrgusel asuv piirkond, kus vesikulaarse stomatiidi või hobuste Venezuela entsefalomüeliidi teatavate alatüüpide leviku risk siirutajate kaudu on väiksem, ning tegemist on piirkonnaga, kus hobuste Venezuela entsefalomüeliidi esinemisest ei ole rohkem kui kahe viimase aasta jooksul teatatud, on selliste registreeritud võidusõiduhobuste liitu taassissetoomine pärast vähem kui 30päevast ajutist eksporti México suurlinnapiirkonnas ratsaspordi ülemaailmsel tšempionaadil osalemiseks komisjoni rakendusotsustega (EL) 2015/2301 (10) ja (EL) 2017/99 lubatud.
               
            
                  (14)
               
               
                  Selleks, et lubada México suurlinnapiirkonnas toimunud ratsaspordi ülemaailmsel tšempionaadil osalenud registreeritud hobuste taassissetoomist, tuleks otsuse 2004/211/EÜ I lisas esitatud tabeli 15. veerus seoses piirkonnaga MX-1 märgitud tähtaeg asendada viitega kõnealusel üritusel osalenud registreeritud hobuste liitu taassissetoomisel kasutatavale veterinaarsertifikaadile.
               
            
                  (15)
               
               
                  15. detsembril 2017 teatas Türgi loomahaigustest teatamise süsteemi kaudu malleuse juhtumist (Burgholderia mallei), mis 13. oktoobril 2017 leidis kinnitust Istanbuli provintsis, Büyükada saarel elaval hobusel. Kuni haiguse päritolu ja võimalikku levikut käsitlevate uuringute lõpuleviimiseni tuleks peatada Türgist hobuslaste või nende aretusmaterjali liitu sissetoomine.
               
            
                  (16)
               
               
                  Seepärast tuleks otsust 2004/211/EÜ vastavalt muuta.
               
            
                  (17)
               
               
                  Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Otsuse 92/260/EMÜ II lisa C-osa muudetakse vastavalt käesoleva otsuse I lisale.
      Artikkel 2
      Otsust 93/195/EMÜ muudetakse järgmiselt.
      
                  1)
               
               
                  Artikli 1 kümnes taane asendatakse järgmisega:
                  
                              „—
                           
                           
                              on osalenud Shanghais (Hiina), México suurlinnapiirkonnas (Mehhiko) või Miamis (USA) toimuval ratsaspordi ülemaailmsel tšempionaadil ning vastavad kooskõlas käesoleva otsuse X lisas esitatud näidisveterinaarsertifikaadiga koostatud veterinaarsertifikaadis sätestatud nõuetele.“
                           
                        
            
                  2)
               
               
                  X lisa asendatakse käesoleva otsuse II lisaga.
               
            Artikkel 3
      Otsuse 2004/211/EÜ I lisa muudetakse vastavalt käesoleva otsuse III lisale.
      Artikkel 4
      Käesolev otsus on adresseeritud liikmesriikidele.
      
         Brüssel, 13. veebruar 2018
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  EÜT L 268, 14.9.1992, lk 54.
      
         (2)  ELT L 192, 23.7.2010, lk 1.
      
         (3)  Komisjoni 10. aprilli 1992. aasta otsus 92/260/EMÜ loomatervishoiunõuete ja veterinaarsertifikaatide kohta registreeritud hobuste ajutiseks impordiks (EÜT L 130, 15.5.1992, lk 67).
      
         (4)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
      
         (5)  Komisjoni 2. veebruari 1993. aasta otsus 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (EÜT L 86, 6.4.1993, lk 1).
      
         (6)  Komisjoni 7. märtsi 2014. aasta rakendusotsus 2014/127/EL, millega muudetakse otsuse 2004/211/EÜ I lisa seoses Hiina kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid (ELT L 70, 11.3.2014, lk 28).
      
         (7)  Komisjoni 31. märtsi 2015. aasta rakendusotsus (EL) 2015/557, millega muudetakse otsuse 2004/211/EÜ I lisa seoses Hiina kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid (ELT L 92, 8.4.2015, lk 107).
      
         (8)  Komisjoni 10. märtsi 2016. aasta rakendusotsus (EL) 2016/361, millega muudetakse otsuse 2004/211/EÜ I lisa seoses Hiina kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid (ELT L 67, 12.3.2016, lk 57).
      
         (9)  Komisjoni 18. jaanuari 2017. aasta rakendusotsus (EL) 2017/99, millega muudetakse otsust 93/195/EMÜ seoses loomatervisenõuetega ja veterinaarsertifikaatide väljastamise tingimustega registreeritud hobuste taassisenemiseks pärast võiduajamise, võistlemise ja kultuuriürituste tõttu toimunud ajutist eksporti Mehhikosse ja Ameerika Ühendriikidesse ning otsuse 2004/211/EÜ I lisa seoses Hiina ja Mehhiko lisamisega selliste kolmandate riikide ja nende territooriumi osade loetelusse, millest on lubatud importida elushobuslasi ning hobuslaste spermat, munarakke ja embrüoid (ELT L 16, 20.1.2017, lk 44).
      
         (10)  Komisjoni 8. detsembri 2015. aasta rakendusotsus (EL) 2015/2301, millega muudetakse otsust 93/195/EMÜ seoses nõuetega loomatervishoiu ja veterinaarsertifikaatide kohta registreeritud hobuste taassisenemiseks pärast võiduajamise, võistlemise ja kultuuriürituste tõttu toimunud ajutist eksporti Mehhikosse ja Ameerika Ühendriikidesse ning otsuse 2004/211/EÜ I lisa seoses Mehhiko lisamisega selliste kolmandate riikide ja nende territooriumi osade loetelusse, millest on lubatud importida elushobuslasi ning hobuslaste spermat, munarakke ja embrüoid (ELT L 324, 10.12.2015, lk 38).
      
         I LISA
         Otsuse 92/260/EMÜ II lisa C-osa punkti III alapunkti d kolmas taane asendatakse järgmisega:
         
            
                        „(3)
                     
                     
                        Araabia Ühendemiraatides, Austraalias, Valgevenes, Kanadas, Šveitsis, Hiinas (1), Gröönimaal, Hongkongis, Islandil, Jaapanis, Korea Vabariigis, Montenegros, endises Jugoslaavia Makedoonia vabariigis, Aomenis, Malaisias (poolsaarel), Norras, Uus-Meremaal, Serbias, Venemaal (1), Singapuris, Tais, Ukrainas, Ameerika Ühendriikides.“
                     
                  
      
      
         II LISA
         „
               X LISA
               Tekst pildi
               
                  VETERINAARSERTIFIKAAT
                  registreeritud hobuste liitu taassisenemiseks pärast Shanghais (Hiina), México suurlinnapiirkonnas (Mehhiko) või Miamis (Ameerika Ühendriigid) võistlustel osalemiseks toimunud ja kuni 30 päeva kestnud ajutist eksporti
                  Sertifikaadi number:
                  Konkreetne sündmus:
                  Osalemine ratsaspordi ülemaailmsel tšempionaadil Shanghais (Hiina), México suurlinnapiir-konnas (Mehhiko) või Miamis (USA)
                  Kolmas lähteriik: Hiina (3), Mehhiko (3)/ Ameerika Ühendriigid (3)
                  Vastutav ministeerium: (sisestage vastutava ministeeriumi nimi)
                  I. Hobuse identifitseerimine
                  a) Identifitseerimisdokumendi number:
                  b) Kinnitanud:
                  (pädeva asutuse nimi)
                  II. Hobuse päritolu
                  Hobune lähetatakse:
                  (lähtekoht)
                  :
                  (sihtkoht)
                  lennukiga:
                  (lennunumber)
                  Saatja nimi ja aadress:
                  Saaja nimi ja aadress:
                  III. Terviseteave
                  Mina, allakirjutanu, tõendan, et eespool kirjeldatud hobune vastab järgmistele nõuetele:
                  a) hobune tuuakse kolmandast riigist, kus järgmistest haigustest teatamine on kohustuslik: hobuste Aafrika katk, kargtaud, malleus, hobuste entsefalomüeliit (kõik liigid, sh hobuste Venezuela entsefalomüeliit), hobuste nakkav aneemia, vesikulaarne stomatiit, marutaud, siberi katk;
                  b) hobust on täna kontrollitud ja tal puuduvad kliinilised haigustunnused (1);
               
               Tekst pildi
               
                  c) hobune ei ole ette nähtud tapmiseks nakkushaiguste likvideerimise riikliku programmi alusel;
                  d) kolmandasse riiki või, Euroopa Liidu õigusaktide kohase ametliku piirkondadeks jaotamise korral, kolmanda riigi territooriumi osasse (2) sisenemisest alates on hobune olnud veterinaarjärelevalve all olevates valdustes eraldatud tallis ega ole kokku puutunud halvema tervisliku seisundiga hobuslastega, välja arvatud võistluste käigus;
                  e) hobune tuuakse kolmanda riigi territooriumilt või Euroopa Liidu õigusaktide kohase ametliku piirkondadeks jaotamise korral kolmanda riigi osast, kus
                  i) ei ole viimase kahe aasta jooksul esinenud hobuste Venezuela entsefalomüeliiti;
                  ii) ei ole viimase kuue kuu jooksul esinenud kargtaudi;
                  iii) ei ole viimase kuue kuu jooksul esinenud malleust;
                  f) hobust ei tooda kolmanda riigi territooriumilt või territooriumi osast, mida Euroopa Liidu õigusaktide kohaselt käsitatakse nakatatuna hobuste Aafrika katkuga;
                  g) hobust ei tooda valdusest, mille suhtes on loomatervishoiuga seotud põhjustel kohaldatud keeldu, ja hobune ei ole kokku puutunud hobuslastega, kes on pärit valdusest, mille suhtes kohaldati loomatervishoiuga seotud põhjustel keeldu, millega sätestati järgmised tingimused:
                  i) kui kõiki ühele või mitmele järgnevalt loetletud haigusele vastuvõtlikku liiki kuuluvaid loomi ei eemaldatud valdusest, kestis keeld:
                  — hobuste entsefalomüeliidi puhul kuus kuud alates haigestunud hobuslaste tapmisest või valdusest eemaldamisest;
                  — hobuste nakkava kehvveresuse puhul ajavahemiku, mis on vajalik, et teha pärast nakatunud loomade tapmist allesjäänud loomadelt võetud proovidega kolmekuulise vahega kaks Cogginsi testi, mille tulemused on negatiivsed;
                  — marutaudi puhul vähemalt üks kuu alates viimasest registreeritud juhtumist;
                  — siberi katku puhul vähemalt 15 päeva alates viimasest registreeritud juhtumist;
                  ii) kui kõik haigusele vastuvõtlikku liiki kuuluvad loomad on tapetud või valdusest eemaldatud, kestab keeld 30 päeva või siberi katku puhul 15 päeva alates loomade hävitamisele või eemaldamisele järgnevast ruumide puhastamisest ja desinfitseerimisest;
                  h) hobune tuuakse valdusest,
                  i) mille suhtes ei kohaldatud vesikulaarsest stomatiidist tulenevat keeldu ja loom ei ole kokku puutunud hobuslastega, kes on pärit valdusest, mille suhtes kohaldati viimase kuue kuu jooksul sellist keeldu (3) või
                  ii) mis oli 30 päeva enne lähetamist vaba vesikulaarsest stomatiidist ja kus loom oli nimetatud 30 päeva jooksul kaitstud vektorputukate eest ja kus viidi mitte varem kui 21 päeva pärast siirutajate eest kaitsmise perioodi algust võetud vereproovi põhjal läbi üks järgmistest terviseuuringutest:
                  — viirusneutralisatsiooni test, mille tulemus oli negatiivne seerumilahjendusel 1 : 12 (3),
                  — seroloogiline test, mille tulemus oli vastavalt maailma loomatervishoiu organisatsiooni (OIE) maismaaloomade diagnostiliste testide ja vaktsiinide käsiraamatu peatüki 2.1.19 punkti B alapunktile 2 negatiivne (3);
                  i) hobusel ei ole minu teada olnud käesolevale kinnitusele eelneva 15 päeva jooksul kokkupuudet nakkushaigust põdevate hobuslastega.
               
               Tekst pildi
               
                  IV. Pidamiskoha ja karantiiniga seotud teave
                  a) Hobune sisenes Hiina (3)/ Mehhiko (3)/ Ameerika Ühendriikide (3) territooriumile (4).
                  b) Hobune
                  (3) kas [saabus Hiinasse mõnest Euroopa Liidu liikmesriigist;]
                  „(3) või [saabus Mehhikosse (3)/ Ameerika Ühendriikidesse (3) mõnest Euroopa Liidu liikmesriigist (3) või Mehhikost (3)/ Ameerika Ühendriikidest (3);]
                  c) Niivõrd kui on võimalik kindlaks teha, ei ole hobune olnud Euroopa Liidust väljaspool rohkem kui 30 päeva järjest, sealhulgas käesolevas sertifikaadis märgitud kavandatud tagasitulemise kuupäev, ning ei ole olnud pärast Euroopa Liidust lahkumist väljaspool
                  (3) kas [Hiina territooriumi osa, millele otsuse 2004/211/EÜ I lisas esitatud loetelus osutatakse viitega„CN-2“.]
                  „(3) või [Mehhiko territooriumi osa, millele otsuse 2004/211/EÜ I lisas esitatud loetelus osutatakse viitega „MX-1“, või Ameerika Ühendriike.]
                  V. Hobune transporditakse eelnevalt puhastatud ja kolmandas lähteriigis heakskiidetud desinfektsioonivahendiga desinfitseeritud sõidukis, mis on sellise ehitusega, et väljaheited, allapanu ega sööt ei pääse sõidukist veo ajal välja.
                  VI. Käesolev sertifikaat kehtib 10 päeva.
                  Kuupäev
                  Koht
                  Veterinaarjärelevalve ametniku tempel ja allkiri (1)
                  Nimi trükitähtedega ja ametinimetus.
                  (1) Templi ja allkirja värv peab erinema teksti värvist.
                  (1) Sertifikaat peab olema väljastatud Euroopa Liitu lähetatava hobuse pealelaadimise päeval või viimasel pealelaadimisele eelnenud tööpäeval.
                  (2) Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
                  (3) Mittevajalik maha tõmmata.
                  (4) Märkida sisenemise kuupäev [pp/kk/aaaa].
               
            “
      
      
         III LISA
         Otsuse 2004/211/EÜ I lisa tabelit muudetakse järgmiselt.
         
                     1)
                  
                  
                     15. veerus Hiina CN-2 piirkonnale vastavas reas asendatakse sõnad „Kehtib 20. aprillist kuni 20. maini 2017“ järgmiste sõnadega: „Ainult, kui seda on tõendatud vastavalt otsuse 93/195/EMÜ X lisale“.
                  
               
                     2)
                  
                  
                     15. veerus Mehhiko MX-1 piirkonnale vastavas reas asendatakse sõnad „Kehtib 30. märtsist kuni 30. aprillini 2017“ järgmiste sõnadega: „Ainult, kui seda on tõendatud vastavalt otsuse 93/195/EMÜ X lisale“.
                  
               
                     3)
                  
                  
                     Türgit käsitlev kanne asendatakse järgmisega:
                     
                                 „TR
                              
                              
                                 Türgi
                              
                              
                                 TR-0
                              
                              
                                 Kogu riik
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
                                 TR-1
                              
                              
                                 Ankara, Edirne, Istanbuli, Izmiri, Kirklareli ja Tekirdagi provints.
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —“